CELEX: 62015FN0007
Language: ro
Date: 2015-01-21 00:00:00
Title: Cauza F-7/15: Acțiune introdusă la 21 ianuarie 2015 – ZZ și alții/Comisia

16.3.2015   
            
            
               RO
            
            
               Jurnalul Oficial al Uniunii Europene
            
            
               C 89/47
            
         Acțiune introdusă la 21 ianuarie 2015 – ZZ și alții/Comisia
   (Cauza F-7/15)
   (2015/C 089/57)
   Limba de procedură: franceza
   
      Părțile
   
   
      Reclamanți: ZZ și alții (reprezentanți: L. Levi și A. Blot, avocați)
   
      Pârâtă: Comisia Europeană
   
      Obiectul și descrierea litigiului
   
   Anularea deciziilor de stabilire a drepturilor reclamanților la rambursarea cheltuielilor de călătorie anuale în temeiul articolului 8 din anexa VII la Statutul funcționarilor, astfel cum a fost modificat prin Regulamentul nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor și a RAA, precum și a deciziilor care vor fi adoptate în fiecare an începând cu 2015 și cerere de obligare a Comisiei la rambursarea cheltuielilor de călătorie anuale reale spre locul de origine, calculate pe baza dispoziției citate anterior, astfel cum a fost aplicată înainte de intrarea în vigoare a modificării Statutului funcționarilor
   
      Concluziile reclamanților
   
   
               —
            
            
               Anularea deciziei de stabilire a drepturilor reclamanților în privința călătoriilor anuale în temeiul articolului 8 din anexa VII la Statutul funcționarilor Uniunii Europene, astfel cum este în vigoare începând cu 1 ianuarie 2014, această decizie apărând pentru prima oară în fișele lor de remunerație din luna iunie 2014, notificată în data de 12 iunie 2014;
            
         
               —
            
            
               anularea oricărei alte decizii care va fi adoptată în fiecare an începând cu 2015, în temeiul aceleiași dispoziții;
            
         
               —
            
            
               în măsura necesară, anularea deciziei din 15 octombrie 2014 de respingere a reclamației lor;
            
         
               —
            
            
               obligarea pârâtei la rambursarea cheltuielilor de călătorie anuale ale reclamanților până la locul de origine, care să acopere cheltuielile reale și în temeiul dispoziției citate anterior, astfel cum a fost aplicată înainte de intrarea în vigoare a noului statut în 2014, suma menționată trebuind să fie majorată cu dobânzi de întârziere începând din 12 iunie 2014, la rata stabilită de Banca Centrală Europeană pentru principalele operațiuni de finanțare și aplicabilă perioadei respective, majorată cu trei puncte, până la data plății sumei astfel datorate;
            
         
               —
            
            
               obligarea pârâtei la plata tuturor cheltuielilor de judecată.